
REPUBLIKA HRVATSKA
OPĆINSKI PREKRŠAJNI SUD U ZAGREBU
Zagreb, Avenija Dubrovnik 8
 				Broj: Pp-11625/2025                                                        
     
R  J  E  Š  E  N  J  E

	Općinski prekršajni sud u Zagrebu, po sutkinji Mireli Prstec Batarelo, uz sudjelovanje zapisničarke Biljane Maljković, u povodu zahtjeva I okrivljenika Hrvatski Telekom d.d. i II okrivljenika odgovorne osobe Smilje Plišić Velilmlirović, putem branitelja Borisa Anišić iz Zagreba, Ilica 191 b, za naknadu troškova postupka, na temelju odredbe čl. 140. st. 2. Prekršajnog zakona ("Narodne novine" 107/07, 39/13, 157/13, 110/15, 70/17, 118/18), u svezi s čl. 138. st. 2. toč. 7. cit. Zakona, dana 4. kolovoza 2026.godine,
r i j e š i o    j e

	            I/ Usvaja se zahtjev za naknadu troškova u prekršajnom predmetu broj: Pp -11625/2025, protiv I okrivljenika pravne osobe Hrvatski Telekom d.d. OIB 81791346560 sa sjedištem u Zagrebu Radnička cesta 21, i II okrivljenika odgovorne osobe Smilje Plišić Velilmlirović	 OIB 30269984600 sa stanom u Zagrebu, Bartolići 35.                

           II/ Na temelju odredbe čl. 140. st. 2. Prekršajnog zakona troškovi prekršajnog postupka iz čl. 138. st. 2. toč. 7. cit. Zakona padaju na teret proračunskih sredstava ovog Suda. Iz istih sredstava će se I okrivljenoj pravnoj osobi Hrvatski Telekom d.d. isplatiti iznos od 1.737,50 eura (tisućusedamstotridesetsedameuraipedesetcenti).

            III/ Nalaže se računovodstvu ovog Suda da po pravomoćnosti ovog rješenja iz proračunskih sredstava suda I okrivljenoj pravnoj osobi HT d.d., isplati iznos naknade troška od 1.737,50 eura (tisućusedamstotridesetsedameuraipedesetcenti) OIB 87537034116 na broj računa IBAN HR 8523600001500074255 otvoren kod Zagrebačke banke d.d.                                             
                                             Obrazloženje

	1. Dana 1.prosinca 2022. godine donesena je presuda ovog Suda pod brojem Pp-12585/2022  kojom su okrivljenici  proglašeni krivim i kažnjen novčanom kaznom, na koju presudu su pravodobno uložili žalbu dana 10. siječnja 2023. godine, koja je odlukom VPS RH Ppž-2704/2023 od 21. svibnja 2025. godine prihvaćena i predmet je vraćen na ponovno suđenje. Dana 25. studenog 2025. godine presudom ovog Suda pod gornjim brojem odbijena je optužba.
2. Dana 3. prosinca 2025. godine, zaprimljen je kod ovog Suda podnesak okrivljenika koji putem branitelja, podnose zahtjev za naknadu troškova, specificirani navedeni troškovi u ukupnom iznosu od 1.737,50 eura, za pisanu obranu I okrivljenika – 200,00 eura, pisanu obranu II okrivljenika – 200,00 eura, ročište od 18.10.2022. – 220,00 eura, za ročište od 8.11.2022. – 220,00 eura, za ročište od 29.11.2022. – 220,00 eura,  žalba – 330,00 eura, i PDV 25% - 347,50 eura.
3. Odluka o troškovima donesena je na temelju odredbe čl. 140. st. 2. Prekršajnog zakona, u svezi s čl. 138. st. 2. toč. 7. cit. Zakona, a troškovi se sastoje od troška pisane obrane za I okrivljenu pravnu osobu – 100 bodova – 200,00 eura Tbr. 4.1.7. Tarife o nagradama i naknadi troškova za rad odvjetnika ("Narodne novine" 138/23), pisane obrane za II okrivljenu odgovornu osobu – 100 bodova – 200,00 eura Tbr. 4.1.7. Tarife, za ročište od 18.10.2022. ročište 8.11.2022. i ročište 29.11.2022.– svako 100 bodova - 300 bodova – ukupno 600,00 eura Tbr. 4.1.7. Tarife, trošak žalbe – 150 bodova- 300,00 eura  Tbr. 5.1. Tarife, za zastupanje II okr. odgovorne osobe uvećava se naknada za 10% - 90,00 eura, prema Tbr. 40. Tarife o nagradama i naknadi troškova za rad odvjetnika, PDV 25% - 347,50 eura što sveukupno iznosi 1.737,50  eura, svezi s Tbr. 54. cit. Tarife po kojoj je vrijednost boda 2 eura.
4. Slijedom navedenog, odlučeno je kao u izreci ovog rješenja.

      U Zagrebu, dana 4. kolovoza 2026. 

                                                                                	                        Sutkinja   		                                                                                         Mirela Prstec Batarelo 
         	                             
                                                           
POUKA O PRAVNOM LIJEKU:
Protiv ovog rješenja nezadovoljna stranka ima pravo žalbe Visokom prekršajnom sudu u roku 3 dana od dana primitka ovog rješenja. Žalba se podnosi pismeno u dva istovjetna primjerka, putem ovog suda, bez naplate pristojbe, na adresu: Zagreb, Av. Dubrovnik 8, pozivom na gornji broj.



DOSTAVNA NAREDBA:
1. I okr. Hrvatski Telekom d.d. Zagreb, Radnička cesta 21, 
2. II okr. Smilja Plišić Velilmlirović	,Zagreb, Bartolići 35.                
3. Branitelj: Boris Anišić iz Zagreba, Ilica 191 b,
4. Računovodstvu Općinskog prekršajnog suda u Zagrebu po pravomoćnosti rješenja,
5. Za spis.

